Tokyo

se iacchie jndr'à reggione d'u Kantō sus a ll'isole de Honshū jndr'ô Giappone.

Avène conziderate cumme une de lle 47 prefetture d'u Giappone e jè comunemènde innecate cumme capitale d'u Giappone viste ca 'u guverne giappunise e le 'mberatore d'u Giappone de ôsce a die jàvitane jndr'ô quartiere de Chiyoda. N'realtate non ge stè parle propriamènde de 'na cetate, me de 'nu agglomerate de cetate distinde 'mbrà lòre e reaunite sutte 'nu uneche guverne chiamate . Ccu 'na popolazzione ca supere lle 12 miglione, auguale ad 'u 10% de lle crestiáne ca jàvitane jndr'ô Giappone, jè de gran longhe 'a prefetture cchiù populose e cchiù denzamènde populate. Seconne 'u rapporte urbanisteche de ll'ONU, jè 'u cchiù granne agglomerate urbane d'u munne.

## Sciugrafije
Tokyo ète suggette a rischie de sisme. 
L'11 marze 2011 'nu terremote de 9 grade, avende l'epicendre jndr'à vanne nord-oriendale de ll'isole Honshu, ha colpite Tokyo e totte 'u Giappone.

### Posiziune

Tōkyō jè acchiate jndr'à reggione d'u Kantō, 'a cchiù ganna chianure d'u Giappone, sus a ll'isole de Honshū e se affaccie sus 'a baie omonime jndr'à quale sfociane ttré jume: Tama, Edo-gawa e Sumida.
'A capitale giappunise se spànne funnamendalmènde sus 'a chianure d'u Kantō, ccu 'na grannisseme distese urbane ca se addendre fine ccu avvrazze 'na quandetate de cetate e villagge 'nziccate, ca se sonde oramaje saldate 'ndorne a jèdde furmanne 'a gegandesche conurbazione de Tōkyō-Yokohama-Kawasaki, 'na megalopule ca cunde cchiù de 35 miglione de crestiáne.

Tōkyō combrenne pure 'na vanne 'nzulare, 'ngludenne jndr'à lle soje confine amministrative 'nu arcipelaghe ca d'a baie de Tokyo se spànne fine n'chiene oceane Pacifeche.

'U cendre de Tōkyō se iacchie a , cirche ad 'a stesse latitudene de Los Angeles e Teheran, me pe' quanne arreguarde 'a longitudene, jè 'a capitale cchiù oriendale d'u munne. Confine ccu 'a prefetture de Chiba a est, de Yamanashi a ovest, Kanagawa a sud e Saitama a nord.

Pe' spiccià, Tōkyō ète distinguibbele, da 'u punde de viste amministrative, jndre cetate propriamènde ditte, prefetture e aree metropolitane de Tōkyō.

### Suddivisiune amministrative
#### Cetate de Tōkyō

Tōkyō, cumme cetate a sé stande, ète 'na metropule de 8.336.611 crestiáne, ca se spànne sus a 'na superficie de 621&nbsp;km². L'estensione d'a cetate n'senze stritte se limite esclusivamènde ad 'a municepaletate edochiane, ca jndr'à Itaglie corresponne ad 'u comune.

L'aree d'a cetate jè scucchiáte jndre 23 **quartiere speciale**, ce sonde quartiere amministrativamènde distinte, quiste sonde: 
Adachi, Aoyama, Arakawa, Bunkyo, Chiyoda, Chūō, Edogawa, Itabashi, Katsushika, Kita, Kōtō, Meguro, Minato, Nakano, Nerima, Ōta, Setagaya, Shibuya, Shinagawa, Shinjuku, Suginami, Sumida, Toshima e Taitō.

#### Prefetture de Tōkyō
'A prefetture de Tōkyō, ccu 13 miglione de crestiáne, ète 'a cchiù populose d'u Giappone, e se spànne sus a 2.187&nbsp;km² de superficie, de cui cchiù d'u 20% recadende jndr'à ll'aree d'a cetate propriamènde ditte. Jèdde combrenne, oltre a lle 23 quartiere elengate d'apprìme, 26 cetate 'nziccate ad 'a capitale.

Oltre a quiste, 'a prefetture jè scucchiáte jndre 5 suggette de cui 1 destritte e 4 sutteprefetture: **[[Destritte de Nishitama|Nishitama]]**, destritte acchiate a nord d'a prefetture, combrenne le villagge (vide 'a mappe) de Hinohara, Hinode, Mizuho ed Okutama, pure quiste conurbate jndre Tokyo.

Le 4 sutteprefetture, ca sonde **[[Sutteprefetture de Hachijō|Hachijō]]**, **[[Sutteprefetture de Miyake|Miyake]]**, **[[Sutteprefetture de Ogasawara|Ogasawara]]** ed **[[Sutteprefetture de Ōshima|Ōshima]]**; furmane 'a **"Tōkyō 'nzulare"** 'nquanne costituiscone dò arcipelaghe ccu 'nu totale de 473&nbsp;km² de isole ca se spànne sus ll'Oceane Pacifeche, da ll'esterne d'a Baie de Tokyo fin quase ad 'u confine ccu le acque territoriale de lle Filippine. Le 2 arcipelaghe sonde quidde de lle Isole Izu, e, angore cchiù ad 'u larije jndr'à ll'Oceane Pacifeche, de lle Isole Ogasawara.



#### Granne Aree de Tōkyō

L'Area d'a Granne Tōkyō, ca combrenne le prefetture de Tōkyō, Chiba, Kanagawa e Saitama, ccu cchiù de 42 miglione de crestiáne ('a maggiore aree urbane d'u munne) e 'na estenzione de 13.555&nbsp;km².

## Crestiáne famuse

* Jin Akanishi
* Minori Aoi
* Yumiko Ashikawa
* Ami Ayukawa
* Nikka Costa
* Takeo Doi
* Atsushi Ehara
* Kamenashi Kazuya
* Kei Horie
* Ai Iijima
* Yuria Kato
* Takeshi Kitano
* Jun Kusanagi
* Kōta Hirano
* Ryūhei Matsuda
* Jun Matsumoto
* Takashi Matsuyama
* Peter Miles
* Haruki Mizuno
* Takashi Nagasako
* Yasuko Nagazumi
* Tatsuya Nakadai
* Kinnosuke Nakamura
* Shidou Nakamura
* Hiroki Narimiya
* Hitomi Kobayashi
* Akira Kubodera
* Shun Oguri
* Masi Oka
* Nao Omori
* Yoko Ono
* Toshiro Suga
* Hideaki Takizawa
* Susumu Terajima
* Liv Ullmann
* Akira Watase
* Eiji Wentz
* Minami Yoshii
* Sally Yoshino
* Nakamaru Yuichi
* Jiro Taniguchi
* Chie Nakamura

## Cetate gemellate

* 
* 
* 
* 
* 
* 
* 
* 
* 
* 
* 
* 

## Note


## Bibbliografije
* Dusan Simko, *Einwohner und Umweltbelastung in Tokyo. Fallstudie: Die Nachbarschaft Ojima in Koto-ku.*, Birkhäuser-Verlag, 1990. ISBN 3-7643-2539-9
* Edward Seidensticker, *Tokyo Rising: The City Since the Great Earthquake*, Boston, Harvard Univ. Press, 1991. ISBN 0-674-89461-8
* Matthias Eichhorn, *Pendlerverkehr in Tokyo. Probleme und Perspektiven*, Holos, 1997. ISBN 3-86097-426-2
* Martin Gostelow, *Tokyo City Pack*, Ed. Aguilar, 1998. ISBN 84-03-59830-0
* Gottfried Wohlmannstetter, *Finanzplatz Tokyo*, Francoforte, Knapp, 1998. ISBN 3-7819-1167-5
* Carlos Gispert, *Tokyo*, Ed. Océano, 2002. ISBN 84-95199-93-9
* Giorgio Piccinato, *Un mondo di città*, Torino, Edizioni di Comunità, 2002. ISBN 88-245-0585-6
* Ben Simmons, Johnny Hymas, Gozard Vilhar, *Japanscapes*, Tokyo, Kodansha International Ltd., 2002. ISBN 4-7700-2876-8
* Martin Lutterjohann, *Tokyo mit Yokohama und Kyoto*, Reise Know-How Verlag Rump, 2004. ISBN 3-8317-1251-4
* Evelyn Schulz, *Stadt-Diskurse in den Aufzeichnungen über das Prosperieren von Tokyo*, Iudicium, 2004. ISBN 3-89129-775-0
* Jared Diamond, *Collasso: come le società scelgono di morire o vivere*, Torino Einaudi, 2005 [ed.italiana; titolo originale *Collapse. How Societies Choose to Fail or Succeed*]. ISBN 978-88-06-18642-5
* Elke Hayashi-Mähner, *Tagelöhner und Obdachlose in Tokyo*, Iudicium, 2005. ISBN 3-89129-181-7
* Wendy Yanagihara, *Tokyo de cerca*, Barcellona, Ed. Geoplaneta, 2008. ISBN 978-84-08-06965-2

## 'Ndruche pure
* Odaiba
* Akihabara
* Harajuku
* Sky City 1000

## Otre pruggette

## Collegaminde fore a Uicchipèdie

*  Official Tokyo Metropolitan Government homepage Site ufficiale d'a cetate
*  Tokyo Tourism Info Site ufficiale de ll'agenzie pe' 'u turisme d'a cetate